ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2023

# RAPORT DE SPECIALITATE

la proiectul de hotărâre privind aprobarea actualizării amplasamentului și limitelor unor imobile aparținând domeniului privat al UAT Municipiul Câmpulung Moldovenesc

Cu privire la proiectul de hotărâre, facem următoarele precizări:

Imobilele – terenurile care fac obiectul prezentului proiect de hotărâre sunt situate în intravilanul localității, în strada Mihail Sadoveanu și fac parte din domeniul privat al localității.

În anul 2000, prin HCL 23/24.04.2000, a fost aprobată concesionarea prin licitație publică a unei suprafețe totale de 2400 mp pentru construirea a 8 locuințe proprietate personală. A fost organizată licitația și încheiate 8 contracte de concesiune, pe durata existenței construcțiilor, în vederea realizării locuințelor. Ulterior au intervenit mai multe litigii, iar în urma finalizării acestora a rezultat că o parte din terenul concesionat de primărie a intrat în proprietatea unor persoane fizice și nu putea face obiectul contractelor. Astfel că 4 din cele 8 contracte nu mai aveau obiect și au fost anulate. Pe celelalte 4 loturi au fost autorizate și realizate lucrări.

În vederea înscrierii în cartea funciară a clădirilor, beneficiarii contractelor de concesiune au realizat măsurători actualizate și s-au constatat unele neconcordanțe referitoare la configurația loturilor. Modificările se referă exclusiv la configurația parcelelor, fără modificarea suprafețelor și sunt datorate parțial de modificările intervenite în urma anulării celor patru concesiuni, parțial ca urmare a alierii străzii Mihail Sadoveanu și parțial ca urmare a sistemului de realizare a măsurătorilor și a documentațiilor la acea dată. Construcțiile (locuință) sunt realizate, sunt înscrise în evidențele fiscale ale primăriei, iar situația acestora trebuie reglementată. Anexa la hotărâre cuprinde identificarea loturilor concesionate, suprafața acestora și planurile de amplasament și delimitate a imobilelor, inclusiv inventarul coordonatelor, conform normelor de înscriere în evidențele de cadastru și publicitate imobiliară.

După adoptarea hotărârii se vor putea realiza actualizările în cartea funciară, cu înscrierea dreptul de proprietate asupra terenului în favoarea Municipiul Câmpulung Moldovenesc – domeniul privat și drept de concesiune pentru Cîrmaci Nicolae și Maftean Gheorghe.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Director executiv adjunct,**Istrate Luminița | **Serviciu patrimoniu,****Șef serviciu,**Niță Marcela Luminița |